Lietuvos mokslo periodikos asociacija

**Lietuvos mokslo periodikos asociacija** (**LMPA**) – yra profesinė organizacija, siekianti didinti Lietuvos mokslo žurnalų kokybę ir tarptautinį žinomumą bendradarbiaudama su švietimo ir mokslo institucijomis, mokslo periodikos asociacijomis bei mokslo komunikacijos infrastruktūros plėtotojais.

## Istorija
Asociacija įkurta 2010 m., jos iniciatorė – Eleonora Dagienė. Jos steigėjais buvo mokslininkai ir institucijų atstovai, tokie kaip Raimundas Kirvaitis, Edmundas Kazimieras Zavadskas, Borisas Melnikas, Audrius Banaitis, VILNIUS TECH, Lietuvos viešojo administravimo profesinio mokymo asociacija ir Lietuvos Respublikos finansų ministerijos Mokymo centras. Asociacija siekė skatinti pažangią mokslo žurnalų leidybą, padėti pristatyti Lietuvos mokslą pasaulio mokslo bendruomenei ir teikti kvalifikuotą pagalbą Lietuvos mokslo žurnalų leidėjams. 

Pirmasis LMPA prezidentas buvo R. Kirvaitis (VILNIUS TECH), o 2010-2013 m. Valdybos pirmininkės pareigas ėjo E. Dagienė (VILNIUS TECH). Nuo 2013 iki 2016 m. LMPA valdybos pirmininkė buvo Inga Žalėnienė (Mykolo Romerio universitetas), o prezidento pareigas ėjo E. Dagienė (VILNIUS TECH). Nuo 2019 m. LMPA valdybos pirmininkė yra Adriana Kviklienė (Kauno technologijos universitetas), o prezidentas Vincas Grigas (Vilniaus universitetas). 

2024 m. asociacija vienijo 33 narius, kurie leido 158 mokslo žurnalus .

## Tikslai
LMPA tikslai yra supažindinti Lietuvos akademinę bendruomenę su inovacijomis mokslo žurnalų leidyboje, siekti tarptautinės Lietuvos mokslo žurnalų sklaidos bendradarbiaujant su įvairiomis organizacijomis ir vykdant projektus, stiprinti mokslo žurnalų leidybos etikos principus, konsultuoti asociacijos narius ir supažindinti juos su tarptautiniais mokslo žurnalų leidybos standartais bei dalyvauti juos vystant. 

## Veikla
Asociacija vykdė iniciatyvas, siekdama gerinti Lietuvos mokslo leidinių kokybę ir žinomumą. 2011 ir 2014 m. Frankfurto ir Londono knygų mugėse buvo pristatytas Lietuvos mokslo žurnalų katalogas lietuvių ir anglų kalbomis. Įgyvendintas EIFL projektas *Open Journal Systems* – Lietuvos mokslo žurnalų plėtros galimybės“ , organizuota konferencija, seminaras ir diskusija, skirti nagrinėti mokslometrijos įrankius, citavimą, plagijavimą ir mokslinių straipsnių rengimą .

2011 m. pasirašė sutartį su *Crossref* ir nuo 2012 m. tapo *Crossref* atstovu Lietuvoje . Nuo 2021 m. įgijo *Crossref* remiančiosios organizacijos statusą, kuris suteikia teisę tarpininkauti dėl naudojimosi *Crossref* paslaugomis Lietuvos leidėjams . Asociacija yra vienintelis *Crossref* atstovas Lietuvoje, turintis teisę su unikaliu leidėjo prefiksu ir/arba kito leidėjo vardu registruoti identifikatorius DOI.

2012–2013 m. pristatytas mokslo žurnalo „Mokslo ir technikos raida“ teminis numeris „Mokslometrijos ir bibliometrijos aktualijos“ , organizuotos tarptautinės konferencijos ir diskusijos apie unikalių identifikatorių svarbą, mokslometriką, mokslinių publikacijų vertę, plagijavimo prevenciją ir leidybos etiką. Įgyvendintas Lietuvos mokslo tarybos finansuotas projektas „Lietuvos mokslo žurnalų tarptautinė sklaida per narystę *Crossref*“, kuriuo siekta populiarinti *Crossref* inovacijas, tokias kaip DOI ir *CrossCheck*. 2013 m. į lietuvių kalbą išversta San Fransisko deklaracija dėl mokslinių tyrimų vertinimo .

Analizavo Lietuvos mokslo periodikos žurnalų leidybos tendencijas. Pirmoji analizė atlikta 2016 m. , o antroji 2021 m. . 

2014 m. organizuota tarptautinė konferencija „Technologijos, keičiančios mokslo vertinimą“,, .

2015 m. Vilniuje surengta tarptautinė konferencija „Nacionaliniai mokslo žurnalai: kiekybė ir kokybė“ bei *Crossref* seminaras ,,. 

2016 m. surengta tarptautinė konferencija „Lietuvos žurnalai ir šiuolaikinė mokslo komunikacija“ , taip pat išversta ir pristatyta I. Hames knyga „Recenzavimas ir rankraščių tvarkyba mokslo žurnalų leidyboje“ . 

2019 m. inicijuota praktinė diskusija dėl mokslo žurnalų leidybos platformų tobulinimo, surengta „Atvirosios prieigos mokslo leidybos konferencija 2019“ ir parengta deklaracija dėl Lietuvos mokslo periodikos leidybos po 2020 metų .

2020 m. surengtas seminaras „Autorių teisių aspektas įgyvendinant atvirąją prieigą“ ir parengta deklaracija dėl aktyvaus dalyvavimo apibrėžiant ir registruojant atvirosios prieigos mokslo žurnalus. Į lietuvių kalbą išversti pagrindiniai įtraukimo kriterijai į DOAJ duomenų bazę . Prisijungta prie *Mokslo klasterio* veiklos 

2021 m. vyko seminaras „Skaitmeninių identifikatorių naudojimas mokslo publikacijų sklaidai stiprinti“ . 

2022 m. surengtas seminaras „Mokslo žurnalų sklaida: profesionalios publikavimo programinės įrangos ir metaduomenų svarba“ .

2023 m. organizuota konferencija „Periodiniai leidiniai ir besikeičianti visuomenė. Periodinei spaudai lietuvių kalba – 200“,.

## Valdymas
LMPA valdymo organai yra Visuotinis narių susirinkimas, Valdyba ir Prezidentas. Valdybą sudaro 5 nariai (įskaitant Prezidentą);  renkami Visuotiniame narių susirinkime 3 metų kadencijai iš LMPA narių. 

Nuo 2010 iki 2013 m. laikotarpiu valdybos narių pareigas ėjo A. Marčinskas (Vilniaus universitetas), E. K. Zavadskas (VILNIUS TECH), E. Dagienė (VILNIUS TECH), B. Melnikas (VILNIUS TECH), E. Chlivickas (LR Finansų ministerijos mokymo centras). 
Nuo 2013 iki 2016 m. valdybos narių pareigas ėjo L. Balaševičius (Kauno technologijos universitetas), D. Gerulaitis (Šiaulių universitetas), R. Vaičekauskaitė (Klaipėdos universitetas), E. K. Zavadskas (VILNIUS TECH). 
Nuo 2016 iki 2019 m. laikotarpiu valdybos nariai buvo L. Balaševičius (Kauno technologijos universitetas), V. Lamanauskas (Mokslinis metodinis centras „Scientia Educologica“), T. Švec-Kurapkė (Mykolo Romerio universitetas), E. K. Zavadskas (VILNIUS TECH). 
Nuo 2019 iki 2022 m. laikotarpiu valdybos narių pareigas ėjo V. Grigas (Vilniaus universitetas), N. Gudelienė (Mykolo Romerio universitetas), D. M. Stančienė (LOGOS), A. Zarauskienė (Lietuvos sporto universitetas). 
Nuo 2022 m. valdybos narių pareigas eina V. Grigas (Vilniaus universitetas), R. Vaičekauskaitė (Klaipėdos universitetas), Z. Kairaitis (Lietuvos geografų draugija), A. Zarauskienė (Lietuvos sporto universitetas).

## Nariai

## Šaltiniai

## Nuorodos
https://serials.lt/